Koordinatar: 34°15′4″N 36°0′40″E﻿

**Bsharri** (òg skrive *Becharre*, *Bcharre*, *Bsharre*; arabisk بْشَرِّيْ) er ein by som ligg kring 1500 meter over havet i Kadishadalen nord i Libanon. Han ligg i Bsharri distrikt i Nord guvernement.

Bsharri er den einaste byen som har att Guds seder, libanonsederskog frå antikken. Han er fødestaden til den kjende diktaren, målaren og bilethoggaren Khalil Gibran som har eit museum i byen.

Historie
--------

Namnet «Bsharri» (بشرّي) finst i fønikiske språk og tyder «Huset Ishtar», Ishtar var ei gudinne som fønikarane dyrka før kristendomen kom til området. 

Ei av kyrkjene i Bsharri.
Bsharri var ein fønikisk busetnad i antikken. Maronittiske kristne som flykta forfølgjing søkte tilflut i fjellområda på 600-talet. Kadishadalen, nedanfor byen, vart eit andeleg senter for den maronittiske kyrkja. Byen vart kalla Buissera av krossfararane.

Snø i Bsharri.
I motsetnad til andre delar av Libanon, var arameisk talespråk i Bsharri til godt inn på 1800-talet. Innbyggjarane i Bsharri har derfor ein særeigen aksent når dei snakkar arabisk.[*treng kjelde*]

Under den libanesiske borgarkrigen (1975–1990) var Bsharri ein bastion for kristne mot dei første palestinarane og syrarane. Mange av dei unge i byen vart med i Falangistpartiet i starten av borgarkrigen. I 1986 vart Samir Geagea frå Bsharri leiaren for dei kristne libanesiske styrkane (LF). Mange LF-militante kom frå byen under borgarkrigen.

Geografi
--------

### Klima

Bsharri har eit kontinentalt middelhavsklima (*Csb/Dsb* etter Köppen si klimaklassifisering), med tørre og milde somrar og kalde, snørike vintrar. Temperaturen om sommaren kan gå over 30 °C nokre få gonger i året. Om vinteren kan temperaturen falle til -15 °C. Kraftig snøfall skjer kvart år og snødjupner på over to meter kan oppstå.

| Klimadata for Bsharri |
| --- |
| Månad | Jan | Feb | Mar | Apr | Mai | Jun | Jul | Aug | Sep | Okt | Nov | Des | År |
| Normal maks. temp. °C | 4 | 4 | 6 | 11 | 16 | 20 | 22 | 23 | 20 | 16 | 11 | 7 | 13,3 |
| Døgnmiddeltemp. °C | 0 | 0 | 2 | 7 | 11.5 | 15 | 17 | 17.5 | 15 | 11.5 | 7 | 3.5 | 8,9 |
| Normal min. temp. °C | -4 | -4 | -2 | 3 | 7 | 10 | 12 | 12 | 10 | 7 | 3 | 0 | −4 |
| Nedbør (mm) | 221 | 166 | 127 | 61 | 31 | 4 | 0 | 0 | 6 | 39 | 97 | 172 |  |
| *Kjelde: climatetemp*
 |

Galleri
-------

* Epletre i Bsharri på haustenEpletre i Bsharri på hausten
* Bsharri frå nær gravplassenBsharri frå nær gravplassen
* Valnøttre om vinterenValnøttre om vinteren
* ArakdestilleringArakdestillering
* Bsharri om vinterenBsharri om vinteren

Kjelder
-------

* *Denne artikkelen bygger på «Bsharri» frå Wikipedia på engelsk, den 6. september 2014.*
	+ *Wikipedia på engelsk oppgav desse kjeldene:*

1. ↑  *Journée Antonine*, arkivert frå originalen 28. oktober 2008, henta 6. september 2014
2. ↑  «Climate Historie for Bsharri,Libanon». Henta 7. september 2014.

Bakgrunnsstoff
--------------

 Wikimedia Commons har multimedia som gjeld: **Bsharri**

| * v
* d
* e
Flag of Lebanon Bsharri distrikt, Nord guvernement |
| --- |
| Adm.stad: **Bsharri** |
| Byar og landsbyar | Abdeen**·** Bane**·** Bazoun**·** Barhalyoun**·** Beit Minzer**·** Bekaa Kafra**·** Bolla**·** Blaouza**·** Bqarqacha**·** Brisat**·** Bsharri**·** Dimane**·** El-Arz**·** Hadath El Jebbeh**·** Hadchit**·** Hasroun**·** Kanate**·** Kanyour**·** Mazraat Assaf**·** Mazraat Bani Saab**·** Metrit**·** Qnat**·** Shira**·** Tourza**·** Wadi Qannoubine |  |
| Landemerke | Kadishadalen**·** Qozhaya kloster**·** Guds seder**·** Gibran museum |
| Kjende folk | Saint Charbel**·** Khalil Gibran |

|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* GeoNames

 |